# АСАЛА

### от Уикипедия, свободната енциклопедия

АСАЛА (Armenian Secret Army for the Liberation of Armenia - Тайна Армия за Освобождение на Армения) е лява организация, активна през 1975-1986. Официалната цел на организацията е да накара Турция да признае арменския геноцид, да плати обезщетения и да върне арменските територии от "Уилсъновият договор", сключен през 1920, който не влиза в сила.

Организацията е основана от Агоп Агопян през 1975 в Бейрут, Ливан, по време на гражданската война. Подпомогнат е от арменски емигранти и интелектуалци, както и от съпричастни палестинци. Целта й били убийства на турски дипломати.

Последвалите убийства първоначално били приписани от турците на гърци, кипърци, руснаци и ливанци, в последствие турските власти неведнъж са обвинявали горните държави в подпомагане на организацията. В резултат на убийствата се изострят отношенията между турци и арменци.

По-големите атентати на АСАЛА са тези на Истанбулското летище през 1982, когато 9 човека загиват и 82 са ранени и този на парижкото летище "Орли" където загиват 8 души. Над 40 турски дипломати са екзекутирани.

През 1983, групировката се разцепва на две крила - екстремистко, водено от Агопян и умерено, водено от Мелконян. Отделно, палестинците оттеглят подръжката си и издават много детайли за арменските терористи на френското разузнаване. Срещу АСАЛА се борят и турските ултранационалисти на Чатлъ, както и тайната НАТО-вска организация Гладио.

АСАЛА се разпуска окончателно през 1988, когато в Атина, Агоп Агопян бива разстрелян. Четирима души са задържани за неговото убийство - всичките се оказват бивши членове на организацията.

Умереното крило на организацията бива разпуснато от Монте Мелконян, който се включва на страната на Армения в бойните действия в Нагорни Карабах срещу Азербайджан. Там той ръководи група от 5000 военни, които имат голям принос към успешните (от арменска гледна точка) военни събития в региона.

Взето от „http://bg.wikipedia.org../../../%D0%B0/%D1%81/%D0%B0/%D0%90%D0%A1%D0%90%D0%9B%D0%90_977b.html“.

Категория: Армения

##### Views

- Статия
- Беседа
- Текуща версия

##### Търсене

##### На други езици

- Azərbaycan
- Català
- Deutsch
- English
- Español
- Français
- Հայերեն
- 日本語
- Nederlands
- Русский
- Slovenščina
- Türkçe